Die jaar 2004 was 'n skrikkeljaar wat volgens die Gregoriaanse kalender op 'n Donderdag begin het. Dit was die 4de jaar van die 21ste eeu n.C. In teenstelling met gewone jare het die jaar 366 dae en 'n 29 Februarie gehad. 1 Januarie – Potchefstroomse Universiteit vir Christelike Hoër Onderwys en die Universiteit van Noordwes smelt saam om die Noordwes-Universiteit te vorm. 3 Januarie – ’n Boeing 737-vliegtuig van Flash Airlines, ’n Egiptiese lugredery, stort neer in die Rooisee, en al 148 mense aan boord sterf. 7 Maart – Die Zimbabwiese polisie arresteer Simon Mann, 'n voormalige Special Air Service (SAS) offisier en 64 voormalige 32-Bataljon soldate (gewerf in Suid-Afrika) op die Harare-lughawe. Hulle het beplan om ‘n staatgreep in Ekwatoriaal-Guinee uit te voer. 29 Maart – Bulgarye, Estland, Letland, Litaue, Roemenië, Slowakye en Slowenië sluit by die Noord-Atlantiese Verdragsorganisasie (NAVO) aan. 1 Mei – Estland, Hongarye, Letland, Litaue, Pole, Slowakye, Slowenië en Tsjeggië verlaat die Sentraal-Europese Vryehandelsooreenkoms en sluit saam met Malta en Siprus aan by die Europese Unie.